
26 Νοεμβρίου 2018 


ΤΕΥΧΟΣ ΤΡΙΤΟ 


Αρ 


. Φύλλου 1402 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 1718040162/29 -8-2018 

Προκήρυξη μιας (1) θέσης καθηγητή πρώτης 
βαθμίδας του Τμήματος Βιολογίας, της Σχολής 
Θετικών Επιστημών, του Εθνικού και Καποδιστρι- 
ακού Πανεπιστημίου Αθηνών με γνωστικό αντι¬ 
κείμενο «Ιχθυολογία». 

Ο Πρύτανης του Εθνικού και Καποδιστριακού Πανε¬ 
πιστημίου Αθηνών μετά από εισήγηση της Συνέλευσης 
τουΤμήματος Βιολογίας (συν. 11 -7-2018), λαμβάνοντας 
υπόψη την από 9-7-2018 αίτηση εξέλιξης καθηγητή και 
σύμφωνα με: 

1) το άρθ. 15 παρ.15 (ζ), 21 παρ. 2 (ιδ) και άρθ. 84 παρ. 10 
τουν. 4485/2017 (114 Α'), 

2) το άρθ. 19 ν. 4009/2011 (195 Α') όπως ισχύει με το 
άρθ. 70 του ν. 4386/2016, το αρθ. 4 του ν. 4405/2016, το 
αρθ. 30 του 4452/2017 και το άρθ. 9 του ν. 4521/2018, 

3) την παρ. 2 του Κεφαλαίου Α' του άρθρου 6 του 
ν.2083/1992 (159 Α') όπως αντικαταστάθηκε με την παρ. 1 
του άρθρου 23 του ν. 3549/2007 (69 Α'), 

4) τη Φ.122.1/6/14241 /Ζ2/27-1 -2017 απόφαση του 
Υπουργού Παιδείας, Έρευνας και Θρησκευμάτων (ΦΕΚ 
225/31-1-2017 τ.Β'), 

5) το π.δ. 85/2013 (124 Α') και 

6) το αριθμ. Φ.122.1/43/55760/Ζ2/4-4-2018 έγγραφο 
του Υπουργείου Παιδείας Έρευνας και Θρησκευμάτων 
και προκηρύσσει (ανοιχτή προκήρυξη) την πλήρωση 
μίας (1) θέσης καθηγητή, ως εξής: 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 
ΣΧΟΛΗ ΘΕΤΙΚΩΝ ΕΠΙΣΤΗΜΩΝ 
ΤΜΗΜΑ ΒΙΟΛΟΓΙΑΣ 
ΤΟΜΕΑΣ ΖΩΟΛΟΓΙΑΣ - 
ΘΑΛΑΣΣΙΑΣ ΒΙΟΛΟΓΙΑΣ 
(συν. 9/7/2018) 

- Μία (1) θέση καθηγητή πρώτης βαθμίδας με 
γνωστικό αντικείμενο «Ιχθυολογία». 


Συνοπτική περιγραφή: 

Το επιστημονικό πεδίο της θέσης «Ιχθυολογία» απο¬ 
τελεί θεμελιώδη και συνεχώς εξελισσόμενο κλάδο της 
επιστήμης της Βιολογίας. Ειδικότερα η Ιχθυολογία απο¬ 
τελεί έναν ιδιαίτερο και σημαντικό επιστημονικό κλάδο 
της Ζωολογίας, ως η επιστήμη που μελετά τη βιολογία, 
την οικολογία, τη συμπεριφορά, τη συστηματική και την 
εξέλιξη των ιχθύων. Το γνωστικό αντικείμενο της θέσης 
περιλαμβάνει τη μελέτη της βιολογίας των ιχθύων (ανα¬ 
παραγωγή, διατροφή, ηλικία, αύξηση, μεταναστεύσεις), 
τη μελέτη της μορφολογίας και των προσαρμογών τους, 
τη μελέτη της βιογεωγραφίας και της κατανομής αυτών 
στο χώρο και στο χρόνο και τη μελέτη της ποικιλότητας 
και της διατήρησης των ειδών με έμφαση στα είδη της 
Μεσογείου. 

Καλούνται οι ενδιαφερόμενοι να εγγραφούν ως υπο¬ 
ψήφιοι και να υποβάλλουν ηλεκτρονικά στο πληροφορι¬ 
ακό σύστημα ΑΠΕΛΛΑ (διαδικτυακή διεύθυνση Γιΐΐρ5:// 
θρθΙΙθ.ιηίηθάυ.ςον.ςΐ'): 

α) αίτηση υποψηφιότητας μέσα σε αποκλειστική προ¬ 
θεσμία δύο (2) μηνών από την ημερομηνία του εγγρά¬ 
φου της ανακοίνωσης της δημοσίευσης της προκήρυξης 
στον Ημερήσιο Τύπο και 

β) όλα τα αναγκαία για την κρίση δικαιολογητικά. 

Ως τέτοια νοούνται υποχρεωτικά: 

1. Αντίγραφο δελτίου αστυνομικής ταυτότητας ή δι¬ 
αβατηρίου 

2. Βιογραφικό σημείωμα. 

3. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας. 

4. Διδακτορική διατριβή και άλλες επιστημονικές δη¬ 
μοσιεύσεις και αναλυτικό υπόμνημα αυτών. 

■ Οι άρρενες υποψήφιοι οφείλουν να καταχωρίσουν 
υπεύθυνη δήλωση του ν. 1599/1986 όπου δεσμεύονται 
ότι θα έχουν εκπληρώσει τις στρατιωτικές τους υπο¬ 
χρεώσεις ή θα έχουν απαλλαγεί νόμιμα από αυτές πριν 
την έκδοση της Πρυτανικής Πράξης διορισμού τους. Το 
κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της 
ΕυρωπαϊκήςΈνωσης, στο οποίο δεν προβλέπεται όμοιο 
κώλυμα διορισμού. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΓΊ 402/26.11.2018 


• Οι πολίτες κρατών-μελών της Ε.Ε. οφείλουν να 
υποβάλουν, εκτός των πιο πάνω δικαιολογητικών 
και πτυχίο ή μεταπτυχιακό τίτλο σπουδών Ελληνικού 
Α.Ε.Ι. ή απολυτήριο Ελληνικού Λυκείου ή εξαταξίου 
Γυμνασίου ή πιστοποιητικό ελληνομάθειας Γ1 επιπέ¬ 
δου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση 
της Ελληνικής γλώσσας. 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
τηςτελικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

•Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασηςτύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 


• Οι γνωματεύσεις (α) παθολόγου ή γενικού ιατρού 
και (β) ψυχιάτρου, είτε του δημοσίου είτε ιδιωτών, υπο¬ 
βάλλονται από τους υποψηφίους στην υπηρεσία που 
θα προβεί στην έκδοση της τελικής πράξης διορισμού. 

Οι αιτήσεις υποψηφιότητας και τα απαιτούμενα δικαιο- 
λογητικά υποβάλλονται αποκλειστικά και μόνο ηλεκτρο¬ 
νικά σύμφωνα με την ανωτέρω διαδικασία. 

Η μη υποβολή της κατά τα ανωτέρω αίτησης εντός της 
ταχθείσης από την προκήρυξη προθεσμίας συνιστά λόγο 
απαραδέκτου της αίτησης 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας,Έρευνας και Θρησκευ¬ 
μάτων (Ειδικός Φορέας 19-250 ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Αυγούστου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

